දොඩන්ගොඩ ප්‍රාදේශීය සභා බල ප්‍රදේශයේ පිහිටි සුප්‍රසිද්ධ තුඩුගල ඇල්ල ආශ්‍රිතව දොඩන්ගොඩ ප්‍රාදේශීය සභාවේ කිසිදු අවසරයකින් තොරව අනවසර ඉදිකිරීම් සිදුකරන බවට වාර්තා වේ.මේ සම්බන්ධයෙන් දොඩන්ගොඩ ප්‍රාදේශීය සභාවේ පක්ෂ විපක්ෂ මන්ත්‍රීවරු දැඩි විරෝධය දක්වා සිටිති.එක්තරා පෞද්ගලික සමාගමක් විසින් මෙහි සංචාරක නිකේතන කීපයක් ඉදිකිරීමට කටයුතු කර තිබේ.ප්‍රාදේශීය සභාවේ පක්ෂ විපක්ෂ මන්ත්‍රීවරුන් පවසන්නේ තම බල ප්‍රදේශයේ කිසියම් ඉදිකිරීමක් සිදුකරන්නේ නම් ඒ අදාළ ක්‍රියාපටිපාටිය මෙහිදී අනුගමනය කර නොමැති බවයි.මේ සම්බන්ධයෙන් තමන්ට කළ හැකි සියලු දේ කරන බවත් මෙවැන්නකට ඉඩ දිය නොහැකි බවත් ඔව්හු වැඩිදුරටත් පවසති.ඡායාරූපය: නාගොඩ විශේෂ.